ming030890/wiki-yue-high-quality huggingface dataset:
布朗眼中嘅棒球賽

《布朗眼中嘅棒球賽》（英文：How Brown Saw the Baseball Game），又叫《鍾斯眼中嘅棒球賽》（How Jones Saw the Baseball Game），係1907年魯賓製造公司製作並發行嘅美國無聲喜劇短片。本片講述棒球愛好者布朗先生睇棒球賽前飲咗好多酒，導致酒精中毒，球賽喺他眼中成為倒轉動作。為達成倒轉動作效果，電影製作期間採用特技攝影。
短片喺1907年11月上映並獲1908年《電影世界》雜誌好評，文章稱影片頗為成功而且「的確好有趣」。至今電影仲有底片存世尚無定論，演員同其他劇組成員身份亦都查證唔返。電影史學家指出，呢條片同埃德溫·鮑特一年前執導嘅喜劇片《辦公室小子眼中嘅棒球賽》存在雷同。

劇情
運動愛好者布朗先生（Mr. Brown）打算到附近嘅棒球場觀看棒球賽，但係出發前喝下大量高球雞尾酒。抵達球場後布朗昏昏沉沉，眼中睇到嘅球賽都是倒轉動作，跑上壘嘅球員褪返轉頭，棒球飛返去投手手中。比賽結束後，朋友送布朗返屋企。兩人到屋企之後，布朗嘅太太好嬲咁上前毆打呢個朋友，因為誤以為丈夫係被他灌醉。

製作
《布朗眼中嘅棒球賽》由西格蒙德·魯賓（攝於1913年）創辦嘅公司製作同發行
《布朗眼中嘅棒球賽》由德裔美國電影先鋒西格蒙德·魯賓（Siegmund Lubin）創辦嘅魯賓製造公司（Lubin Manufacturing Company）製作，導演身分已經查證唔到。喺本片攝製期間，嗰間公司平均每週製作並發行嘅電影達三部之多。
《布朗眼中嘅棒球賽》係無聲電影，用黑白膠卷拍攝，最終成品嘅膠片長110公尺。片中棒球場上嘅鏡頭採用特技攝影完成，以達成球員倒著跑壘等效果。1907年10月26日，西格蒙德·魯賓為本片申請版權，但採用嘅片名是《瓊斯眼中嘅棒球賽》。

發行與評價
1907年11月16日，《布朗眼中嘅棒球賽》透過魯賓製造公司喺院線發行，並且直到1908年8月仍然上映緊。期間，本片有時同1907年嘅喜劇短片《借嘢嘅鄰居》（Neighbors Who Borrow）兩場連映（double feature）。《借嘢嘅鄰居》講述某個男人將屋企幾乎所有嘢借哂畀鄰居，結果老婆返到屋企大發脾氣。
廣告宣稱《布朗眼中嘅棒球賽》「實在有趣」，魯賓聲稱本片是「滑稽到讓人尖叫嘅鬧劇」。1908年6月嘅《電影世界》（The Moving Picture World）稱影片頗為成功而且「的確好有趣」。
部分現代著作指出，《布朗眼中嘅棒球賽》係魯賓製造公司模仿《辦公室小子眼中嘅棒球賽》（How the Office Boy Saw the Ball Game）嘅作品。該片由艾德·溫鮑特（Edwin S. Porter）執導，1906年經愛迪生電影製片公司發行，講述某辦公室員工偷偷離開上班地點去睇棒球賽，但係發現自己老闆就坐喺隔籬。魯賓製造公司一向有模仿競爭對手電影嘅名聲，曾仿造愛迪生電影製作公司發行嘅《湯姆叔叔嘅小屋》（Uncle Tom's Cabin）同《火車大劫案》。
作家傑克·斯皮爾斯（Jack Spears）喺著作《好萊塢：黃金時代》（Hollywood: The Golden Era）中指出，《布朗眼中嘅棒球賽》同《辦公室小子眼中嘅棒球賽》「情節幾乎相同」。羅伯·艾爾德曼（Rob Elderman）2007年喺《棒球》（Base Ball）期刊發表文章《截至1920年嘅棒球電影》（The Baseball Film: to 1920），同樣認為兩部短片劇情類似。
到而家，《布朗眼中嘅棒球賽》仲有無膠卷存世尚無定論，好可能已經消失喺歷史長河。若果能夠重新發現，本片將會歸入公有領域。
布朗大學

布朗大學（英文：Brown University）係喺美國羅德島州普羅維登斯嘅一間私立大學。
布朗族

布朗族係中國其中一個少數民族，主要住喺雲南，人口12萬。
布朗特家族

布朗特家族（Brontë family），係個19世紀好出名嘅英國家族，其中呢個家族嘅三姊妹莎樂布朗特、安妮布朗特同愛梅麗布朗特都係好出名嘅文學女作家。
布朗運動

布朗運動（Brownian motion）係物理學入面微細粒子喺流體入面因為互相碰撞而產生嘅唔規則運動。
布林可滿足度問題

布林可滿足度問題（英文：Boolean satisfiability problem，可以借英文字詞 satisfiability 簡稱 SAT）係一種邏輯同運算上嘅問題，指一個人或者一部電腦攞住一條布林表達式，並且決定條公式有冇可能滿足得到。簡單噉講，布林表達式可以想像成一串「狀態 A 成立、狀態 B 唔成立... 狀態 XXX 成立 / 唔成立」噉嘅句子。即係話解 SAT 嘅人或者電腦要
攞 Input：一條布林表達式
畀 Output：「有可能滿足」或者「冇可能滿足」
呢類噉嘅問題吸引咗唔少電腦科學工作者探究：一方面，SAT 問題喺理論層面有一定影響，對運算複雜度理論有相當嘅啟示；而另一方面，解決呢種問題亦有一定嘅應用價值，對密碼學同人工智能等領域嘅工作嚟講都有用。

背景概念
内文：邏輯連接詞同布林表達式
睇埋：合取範式
首先，講講一啲基本嘅邏輯學概念。
一條 SAT 問題上要處理嘅布林表達式會有若干個變數（ 數值可以係真或者假），而變數之間會有邏輯連接詞連接住，形成一句「句子」，而句嘢嘅真假值係有可能判斷嘅，例如以下呢幾句嘢噉：
邏輯連接詞嘅概念，仲可以用溫氏圖表達：
：如果一笪區域係屬於 A 或者屬於 B，就填紅色。：如果一笪區域係屬於 A 或者屬於 B，就填紅色。 ：如果一笪區域屬於 A 同時又屬於 B，就填紅色。：如果一笪區域屬於 A 同時又屬於 B，就填紅色。
等等。
除此之外，亦要講講 SAT 嘅相關用語。一個字面係指一個變數或者一個變數嘅邏輯非，一句子句由若干個字面同佢哋之間嘅邏輯或組成—即係例如  噉就係一句子句，而一條合取範式（CNF ）就係由若干句子句之間嘅邏輯與組成嘅。

基本定義
布林可滿足度問題（SAT）做嘅嘢，就係要攞住一條布林表達式，再畀出答案，答「有冇最少一個變數狀態，係可以滿足到呢條公式（令到呢條公式出真）嘅呢？」呢條問題。一個（例如）電腦程式要解一條 SAT 問題，只有兩個可能答案：
真（1）：有最少一個可能嘅變數狀態，係能夠滿足嗰條布林表達式嘅；
假（0）：冇任何變數狀態係可以滿足呢條布林表達式嘅，個程式要證明呢一點；
例如想像返呢條式
如果「A 係真同時 C 係假」或者「B 係真同時 C 係假」，噉呢條式就會係真—呢條式係有可能滿足嘅。舉個實用啲嘅例子，可以想像而家有四個人—阿明、阿儀、阿安同彼得—想約時間開會，希望四個人都出到席，
「阿明淨係禮拜一、禮拜三、禮拜四得閒。」「阿儀禮拜三唔得閒。」「阿安禮拜五唔得閒。」「彼得禮拜二同禮拜四唔得閒。」
就可以當成要同以下嘅式解 SAT 問題:p 3：
答案係，嗰個會一定要係喺禮拜一開。喺現實應用上，SAT 可以複雜得好交關，字面嘅數量遠遠唔只三四個咁少。呢類噉嘅問題，喺理論電腦科學、複雜系統相關研究、密碼學以及人工智能上都頗受關注。

解決方法
睇埋：組合爆發
事實表明，SAT 呢種問題可以幾複雜。事實表明，2-SAT（有兩個字面嘅 SAT）同 3-SAT（有三個字面嘅 SAT）並唔難解，一個答案啱唔啱可以喺相對快（講緊多項式時間）嘅時間之內核實得到。

局部搜尋
内文：局部搜尋
睇埋：爬山演算法
要解 SAT，一種可能嘅做法係用局部搜尋。局部搜尋係一種最佳化技術，起始嗰陣隨機噉試一個可能答案，唔啱用嘅話就對個答案做細幅度嘅修改然後再試，一路重複直到搵到個啱用（但未必完全最好）嘅答案或者過咗時限為止。用呢種方法解 SAT 問題，涉及以下嘅步驟:p 26，想像家吓要評估以下嘅布林表達式：
步驟:p 26：
隨機噉設定啲變數嘅數值，例如設做

試下第 1 步產生嗰個答案係咪啱用；
（唔啱用）
如果啱用，將手上嗰個答案畀出嚟做最終答案；
如果唔啱用，就將其中一個變數「反轉」，例如變做
（「反轉」咗）
返去步驟 2，直至搵到個啱用嘅答案或者時限過咗為止。
局部搜尋呢種做法，本質上就帶有不確定性：例如可能手上嗰條問題查實有一個正確答案，但係部電腦咁啱唔好彩撞唔中（撞中之前時間到）；又或者條問題實際上有多過一個答案，但係部電腦淨係搵到其中一個。

解 SAT 器
睇埋：歸約
解 SAT 器顧名思義係指解 SAT 問題嘅演算法。自從 2000 年代起，電腦科學界就有喺度開發解 SAT 器，有搞比賽用獎金鼓勵啲人開發新嘅解 SAT 器。呢啲比賽引起嘅創新，甚至仲有啟發其他電腦科學子領域嘅研究者。
解 SAT 器有好多種唔同嘅做法，一種幾常見嘅做法係將手上嗰條問題歸約做 3-SAT 問題：一條噉嘅演算法會攞一條 SAT 問題 ，將  轉化做一條 3-SAT 問題 ，即係例如將一條有成六個變數咁多嘅 SAT 問題轉化做
噉嘅 CNF，同時兩條問題係「同等」嘅，即係話「若且唯若  係可滿足嘅， 會係可滿足嘅」。3-SAT 問題係 NP-完全嘅，如果一條 SAT 問題可以轉做 3-SAT 當係 3-SAT 噉嚟解，就有可能令到條問題易解好多。
我們家的料理

《我們家的料理》（英文：The Taste Of Us）係香港無綫電視煮食兼短劇節目，頭5集由2024年8月12號到8月16號禮拜一到五20:30到21:00喺TVB Plus播出，之後改為8月24號到9月8號逢禮拜六、日晚播出。節目用10集短劇嘅形式去介紹廿款菜式嘅整法，由顧定軒、倪嘉雯、胡敏芝、馮皓揚主演。

節目調動
2024年9月1號：由於直播《賽馬直擊 - 巴登大賽日/卓亨佐夫錦標賽馬日》，所以停播一次。
我們一起走過的日子

《我們一起走過的日子》係香港歌手譚詠麟發行第34張粵語專輯。
我們不一樣

《我們不一樣》（粵拼：ngo5 mun4 bat1 jat1 joeng6）係2017年響中國大陸推出嘅一首中文流行歌曲，呢首歌係高進作詞，張亮作曲，大壯主唱。而且係2017年Top10十大神曲。2018年，呢首歌得咗臺灣KTV排行榜嘅冠軍。
我們不碎

《我們不碎》（粵文意思：我哋唔碎）係香港組合ERROR主唱嘅歌，2019年10月21號發佈，亦係香港電視娛樂ViuTV處境劇《娛樂風雲》嘅片尾曲。首歌由謝浩文作曲、編曲同監製；周耀輝填詞。首歌係勵志主題，講到就算前路有幾艱難，只要團結面對就可以搞得掂。首歌亦係ERROR頭一隻正式獲派台嘅歌，三台都成功打入十大。
我們同唱一首歌

《我們同唱一首歌》係中國官媒《台海之聲》、《看台海》製作嘅一首對台灣統戰嘅歌，由楊宗南作曲、方文山作詞，蕭敬騰、歐陽娜娜、陳立農、袁婭維同埋張杰主唱，2022年1月推出。歌詞穿插華語同閩南話，入面「從來是一家」同埋「落葉歸根」等用語，而MV入面就有福建同台灣北港兩座巨大媽祖雕像遙相對望，另有林氏宗祠、台北101等地標。因為歌曲為中共宣傳，受到一啲爭議。中共官方同台灣親中派對歌曲評價正面，但台灣綠營同一啲網民就批評呢首歌。

中國
喺呢首歌推出之後，中國網民同埋官方畀首歌正面評價，微博有超過2億人次睇過。中國大陸國台辦發言人朱鳳蓮攻擊批評呢首歌嘅人，話佢哋係造謠、惡意煽動、挑撥生事。

台灣
喺臺灣，因為歌曲為中共宣傳，而受到非議。好多網民同評論員都抨擊方文山同蕭敬騰等人協助中國統戰，兩人嘅社交媒體都收到大量批評。
陸委會發言人邱垂正表示，中共慣用兩岸歷史文化淵源，刻意操作兩岸同屬「一中」嘅政治框架；濫用藝文創作作為政治意識形態嘅宣傳工具，對於呢啲統戰歌曲背後嘅政治宣傳意圖，台灣民眾早已心知肚明，只會覺得反感，台灣藝人亦唔應該幫助中共統戰。
台灣青年民主協會理事長張育萌提醒台灣年青人，唔好咁樣就以為中國人對台灣人友善，事實係每日中共軍機繞台、文攻武嚇、鄰里宮廟滲透。
民進黨立法委員賴瑞隆批評，事件又係另一個中共壓迫台灣藝人做政治表態嘅證明，呼籲樂迷拒絕呢啲歌手，然後當中共發現無成效嘅時候，就唔會再搵台灣藝人或者作詞作曲人做呢啲統戰工作，咁樣先可以阻斷中共政治干預商業或藝文事業嘅行為。
國民黨立委溫玉霞就話，好聽就得，平常心，唔好諗太多。前主席洪秀柱讚揚呢首歌，以『兩岸不管隔了幾代，始終都是一家人』去回應。
我們來了

《我們來了》（粵拼：ngo5 mun4 loi4 liu5；簡化字：我们来了；英文：Up Idol），係中國大陸湖南衛視推出嘅一檔女神生活體驗類真人騷節目，前身係2015年製作同首播嘅節目《偶像來了》。第一季喺2016年6月17號啟動錄製，2016年7月22號開始逢星期五夜晚8點20分接檔《全員加速中第二季》播出。第二季喺2017年7月13號啟動錄製，2017年8月4號開始逢星期五夜晚8點20分接檔《七十二層奇樓（英文：72 Floors of Mystery）》播出。

簡介
《偶像來了》第一季喺2015年首播後，有唔錯嘅收視同反響，製作單位決定喺2016年製作呢個節目嘅第二季。但由於「偶像來了」嘅商標喺節目正式立項之前已被搶注，唔可以繼續用呢個節目名，節目組隨即喺6月11號透過社群媒體發布改名徵集活動。根據網民回覆，節目最終確定正式改名做《我們來了》，而英文名就繼續沿用之前嘅「Up Idol」。
節目成員包括8名—10名女嘉賓同兩名主持人兼隊長，以分組對抗嘅模式進行。兩組各有一名隊長同4名—5名隊員，一齊進行兩日一夜嘅對抗任務。重會喺對抗過程入面體驗各種中華傳統文化，向世界傳播東方女性之美。

第一季（2016年）
内文：我們來了 (第一季)
《我們來了》第一季嘅兩位隊長分別係湖南衛視知名主持人汪涵同埋演藝界嘅袁弘。參加節目嘅偶像隊員共有8位，分別係中國大陸嘅謝娜、江一燕、奚夢瑤同徐嬌，台灣嘅陳喬恩同香港嘅趙雅芝、劉嘉玲同莫文蔚。節目喺2016年7月22號首播，10月7號播完。

第二季（2017年）
内文：我們來了 (第二季)
《我們來了》第二季嘅兩位隊長分別係湖南衛視知名主持人汪涵同埋演藝界嘅吳秀波。而喺女嘉賓嘅選擇上，呢季比第一季更多元化。除咗會邀請演藝界知名人士參加節目之外，亦會邀請一部分嚟自其他職業嘅中國90後女性精英，年齡喺18歲—27歲之間。新加入嘅素人隊員將同偶像隊員一齊進行兩日一夜嘅文化體驗，更多元咁向觀眾展現東方女性之美。呢季參加節目嘅偶像隊員共有6位，分別係中國大陸嘅蔣欣、宋茜、沈夢辰同唐藝昕，台灣嘅陳妍希同香港嘅關之琳。而素人隊員就有4位，首站參加節目嘅素人隊員分別係UniCareer創始人兼CEO余佳、喺哈佛大學畢業嘅外所律師許吉如、鍾意中國文化嘅烏茲別克女仔愛華，同埋90後新銳時尚造型師小白。節目喺2017年8月4號首播，10月20號播完。

第一季
同時段或交叉時段主要節目：
浙江衛視：《中國新歌聲1》
北京衛視：《我是演說家3》
深圳衛視：《極速前進3》／《金姐聊極速》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電、瀟湘卧龍、湖南衛視官方微信（ID：happychina1997）。
排名係星期五夜晚所有綜藝節目嘅排名，並唔一定係同一時段。

第二季
同時段或交叉時段主要節目：
浙江衛視：《中國新歌聲2》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電、瀟湘卧龍、湖南衛視官方微信（ID：happychina1997）。
排名係星期五夜晚所有綜藝節目嘅排名，並唔一定係同一時段。
張學友2002音樂之旅世界巡迴演唱會

張學友2002音樂之旅世界巡迴演唱會係香港歌手張學友喺2002年至2003年初喺世界各地開展嘅一次巡迴演出活動。演唱會共搞咗45場，喺各地都引起搶票熱潮。

唱片專輯
2003年6月12號出嘅演唱會香港場現場錄音CD《音樂之旅Live演唱會》，10月22號出現場錄影VCD，10月30號出DVD。
張學友

張學友（粵拼：zoeng1 hok6 jau5，Jacky Cheung，1961年7月10號—）係香港歌手同演員。同劉德華、黎明、郭富城一齊封做香港歌壇「四大天王」。而家張學友係香港迪士尼樂園嘅名譽大使。張學友喺華語地區擁有「歌神」美譽，佢係繼許冠傑之後第二個普遍公認嘅「歌神」。
佢老婆係羅美薇，有兩個女。

生平
佢喺香港出世，鄉下喺中國天津。係香港崇文英文書院畢業，曾經做過香港貿易發展局、政府統計處嘅助理外勤統計主任，同埋香港國泰航空空中先生。

歌唱生涯
張學友喺1983年，憑關正傑一曲《遲早是一對》，參加歡樂今宵歌唱比賽，但攞唔到獎。
佢又喺1984年憑住一首《大地恩情》奪得第一屆十八區業餘歌唱大賽冠軍，之後佢同寶麗金唱片公司簽約成為佢哋嘅歌手，開展佢嘅音樂事業。
1985年推出佢第一張嘅個人大碟《Smile》，嗰隻碟喺係香港銷量高達三十萬張，咁就喺樂壇走紅。跟住嘅《遙遠的她AMOUR》一樣熱賣，歌曲《月半彎》更係經典粵語流行歌曲。
之後嘅兩年就喺香港紅磡體育館舉行佢第一個演唱會，總共一連四場，得到成功。但之後因主力喺拍戲上，所以佢喺歌唱事業一落千丈。1988年係香港各音樂頒獎禮度，張學友一無所獲，呢個時候佢就開始酗酒。
佢嘅台灣朋友庚澄慶唔想睇到佢繼續衰落去，就為佢作咗兩首歌《只願一生愛一人》同埋《早已離開我》，張學友嘅事業先至有起色，1991年重憑住〈每天愛你多一些〉成咗天王。
1992年，張學友同劉德華、黎明、郭富城一齊受方逸華封做四大天王，呢個時候佢推出大碟《真情流露》，銷量成為咗香港史上銷量最高嘅專輯之一。1993年推出嘅國語專輯《吻別》創下嗰陣時台灣史上最高銷量，進一步確定咗佢嘅「歌神」地位。
1996年，張學友同香港管弦樂團重有葉詠詩合作搞咗幾場古典音樂同流行音樂結合嘅大型演出《愛與交響曲》，得到好嘅評價。跟住嗰年演出原創音樂劇雪狼湖，喺香港連續上演42場，到而家仍然係紀錄保持者，喺2005年推出國語版。
1997年，佢參演音樂劇《雪狼湖》。
張學友喺歌唱事業最顛峰嘅時間度獲獎數唔晒，其中喺1991到1998年度《十大勁歌金曲頒獎典禮》中一次攞到「最受歡迎男歌星」、三度攞到「亞太區最受歡迎香港男歌星」同埋四度攞到「金曲金獎」；喺1995到1997年度得「四台聯頒音樂大獎—傳媒大獎」，連續三屆都成為香港四大電子傳媒音樂頒獎典禮大贏家。後來曾兩次攞到《世界音樂頒獎典禮》嘅「全球最暢銷亞洲歌手」同「全球最暢銷華人歌手」兩個大獎；喺2000年度《十大中文金曲頒獎典禮》攞到「香港樂壇最高榮譽大獎——金針獎」。張學友喺華語樂壇嘅成就令佢享有「歌神」嘅美譽，成為大中華地區嘅樂壇巨星之一。到而家，佢較早期嘅好多歌曲已經成爲華語流行音樂嘅經典，並被好多後輩歌手同埋外籍歌手翻唱。
2003年5月，唱片公司公佈張學友由八五年出道起，總共出咗六十張唱片，銷量總數超過二千五百萬張。

電影生涯
張學友喺影壇都有過卓越嘅成績，早期喺1988年一套叫《旺角卡門》嘅電影，佢飾演嘅一個不學無術嘅古惑仔發揮得淋漓盡致，以依套電影攞咗嗰陣香港電影金像獎嘅「最佳男配角」獎。2003年憑《男人四十》男主角林耀國攞咗印度國際電影節影帝。

張學友同網絡文化關係
張學友喺電影《旺角卡門》入面飾演角色「烏蠅」，其中一句台詞「食屎啦你」嘅表情被網民惡搞而且廣泛流傳，成為網絡迷因。佢曾經回應話其實佢私下都好幽默，只係冇機會表達。
張學友1/2世紀世界巡迴演唱會

張學友1/2世紀世界巡迴演唱會，係香港歌手張學友喺2010年12月至2012年5月喺世界各地開始嘅一系列巡迴演出活動。演唱會喺各地引起搶票熱潮，喺好多地方出現門票供不應求嘅情況。演唱會所揀嘅歌包括張學友每個時期嘅經典歌同音樂劇、電影短片、爵士樂等。張學友以「1/2世紀」起名，話自己已大過50。
張學友做巡迴演唱會嘅藝術總監，音樂總監係杜自持，舞蹈總監陳曉斌，都同張學友有過幾次合作。演唱會都邀請廣州愛樂團進行弦樂伴奏，巡演總監就由著名經理人陳淑芬同天星娛樂有限公司製作。
2012年5月，演唱會喺香港結束世界巡迴演出；世界巡演嘅146場演出喺77個城市進行，喺18個月入面完成，總觀眾人數超過280萬人次，又打破咗由佢自己保持嘅華人歌手單次巡迴演唱會嘅場次紀錄，以12個月入面觀眾總數2048553人次打破咗健力士世界紀錄。

概述
「
在我年輕的時候，看到50歲的人我還會嘲笑，沒想到眨眼間自己也50歲了，才發現歲月真的在指縫中溜走。50歲的時候舉行演唱會，除了是一種紀念，最主要的是想藉此回顧自己人生走過的不同階段，用歌聲來述說自己對音樂的看法，在音樂中思索以後的路該怎麼走。 
」

上海站
早喺演唱會前嘅2010年12月22號，演唱會上海站嘅5場飛即刻賣嗮。主辦方要以向演唱會贊助方回購門票方式，以緩解票源壓力 。而佢對呢站演唱會好期待，與會前嘅發佈會上話「從來沒有這麼緊張」。12月30號，張學友1/2世紀世界巡迴演唱會首場演出喺上海世博演藝中心舉行，未開場已經冇嗮位，而東方衛視亦罕見咁對演唱會片段進行現場直播，係大中華區電視臺首次對歌手個人嘅演唱會進行直播。同往年演唱會唔同嘅係，呢次採用重多嘅感光技術同材料搭配舞臺。佢以踢踏舞做開場，隨即獻上由舒淇參演嘅電影短片，勁歌搖滾，同爵士風格嘅環節「私人角落」等表演。另外，張學友一身由40斤、11萬粒水鑽鑲嵌嘅銀色服裝都係嗰站演唱會嘅亮點。 12月31號，黑市上嘅票價已經被炒到4000蚊人民幣。

廣州站
張學友演唱會廣州站嘅門票銷售都好火爆，唔夠一個月就已賣咗5萬幾張門票，刷新咗廣州本地賣飛最快紀錄。令主辦方分別同12月13號、12月20號分別決定加開廣州站2場演唱會，令張學友喺廣州進行5場巡迴演出，打破廣州本地嘅連續開場演唱會嘅記錄。

北京站
張學友演唱會北京站組委會嘅電子售票系統因搶購瘋狂，喺首日賣嗮，而低價票同高價票都喺一個鐘內賣嗮。主辦方對北京站嘅準備工作都好自信，佢話將用LED大屏幕，令內場外場嘅歌迷都能可以睇演出。

香港站
4月14號，呢次演唱會巡演返到香港。期間，第30屆香港電影金像獎頒獎典禮同演唱會同一時間舉行，而張學友憑住電影《月滿軒尼詩》入圍候選「影帝」，但因演唱會唔可以出席。而佢嘅前經紀人出名電影人陳自強喺嗰屆金像獎入面被授做「專業精神獎」，出席唔到嘅佢喺嗰晚演唱會前特意夥同音樂拍檔杜自持喺紅磡體育館演唱會現場錄製現場同步VRC幫陳自強唱出英文名曲《MY WAY》，視頻被香港同內地網友喺YouTube，優酷等視頻網站廣泛轉載發佈，係當期時好紅嘅視頻之一。
張學友喺演唱會前發起以米代替花籃嘅慈善活動，意思話將親朋好友送花籃改做送米，然後將米轉交慈善機構。活動有演藝圈內外人士嘅一致支持，僅僅喺香港站嘅前4場演唱會入面，就收到共7000公斤大米，而收到嘅大米都轉交到香港聖雅各福群會用嚟救助貧困人士。20場完嗮後，合籌共2萬公斤大米。隨後佢喺內地嘅演唱會入面進行嗰次慈善活動，都有內地好多出名嘅人嘅廣泛支持。
5月10號，經理人陳淑芬宣佈《張學友1/2世紀演唱會最終站—香港》加開最後一場（第10場），喺5月16號早上10時開始賣飛。由門票開售至演出嗰日得15日，但最後嗰場重滿嗮。

台北站
原定5月12號中午12點開始賣飛，但預備搶飛嘅樂迷太多，造成售票系統未賣先爆。門票開售唔到5個鐘，8月19號、20號2日共2萬幾張飛賣嗮。網路一度出現黃牛飛，將3千蚊嘅票券提高2倍價錢販售，遭檢舉後先即刻下架。5月13號確定8月21號將再加演1場，5月14日開始賣飛。由於8月21號加場飛重係一日內賣嗮，7月5號主辦單位再次宣布8月18號加開一場，7月9號開始賣飛。7月29號，由於門票重供不應求，超級圓頂決定開放視線遮蔽區，以應付門票供應不足嘅問題。台北站4場圓滿結束後，宣布喺2012年2月10號同11號，喺高雄巨蛋加演2場。

多倫多同溫哥華站
演唱會喺2012年1月巡演到加拿大嘅溫哥華同多倫多，好多加國歌迷現場開自己iPhone手機嘅手電筒，形成咗一道相當獨特嘅風景；甚至連張學友都話，開始重以為係當地主辦單位畀歌迷嘅燈光，後來先知道原來係歌迷自發用iPhone閃爍全場，自己好感動會有呢種氣氛。

大馬站
《1/2世紀演唱會– 馬來西亞》喺預購期啲飛火速賣嗮。自7月16號開始預購，短短嘅14日內，12月9號同10號2場嘅門票剩返無幾多。主辦單位喺12月11號加演第3場，喺7月30號公開去賣，短短幾日都幾乎賣嗮。主辦單位繼續加位，但重不足所需，結果主辦單位決定再加嘅第4場，即12月8號都賣嗮，到咗演唱會嘅前幾日主辦單位繼續宣布每場再加200個位。係自2008年張學友喺大馬雲頂開演唱會後，再創票房神話。
張學友喺大馬嘅演出第2場開始出現喉嚨唔舒服嘅狀態，喺演出嘅後半段出動咗水同蘋果嚟舒緩喉嚨先可以令演唱會圓滿落幕。而第3場重一度喺開場前話畀觀眾將演唱會嘅飛留住，若喺演出期間唔可以再唱，將會再安排別嘅時間演出。最後重係靠住一個蘋果嚟完成喺大馬嘅4場演出。由於咁嘅原因，2012年2月1號正式宣布將大馬將喺2012年5月12號加場演出，而地點將會喺比12月嘅演唱會地點更大嘅吉隆坡默迪卡體育場舉行。亦係佢返香港開場之前最後一場喺海外開嘅演唱會。
2012年5月演唱會嘅舞台設計重同2011年12月嘅唔同。呢次巡演嘅舞台設計請嚟曾擔任北京奧運會開幕典禮舞台設計嘅周炳坤。佢嘅設計巧妙之處喺打破傳統舞台單層空間，通過背景大屏幕嘅前進、後退同垂直方向360度嘅翻轉，做咗舞台空間嘅分隔。舞台背景可以開合、伸展、提升、旋轉，都可以承載演員表演，同顯示視頻畫面。為咗畀觀眾帶嚟重多浪漫色彩，周炳坤使用透明材質搭建舞台，大屏幕喺垂直翻轉後會喺透明舞台上形成光嘅折射。重令成個舞台睇嚟似同幻境。呢場演唱會都係佢咁多場演唱會內唱咗最多首歌，唱到超時嘅一場，總共唱咗40首歌曲，足足唱咗近4個鐘，令歌迷High翻，都話「超值得」啊。

花絮
呢次演唱會同佢歷年演唱會一樣吸引眾多政商演藝界名人睇，包括時任國務院副總理李克強、香港特首曾蔭權、中聯辦副主任李剛、財政司司長曾俊華、前財政司司長梁錦松、周潤發夫婦等一眾演藝界人士、劉翔、郭晶晶等一眾體育界人士。

紀念沈殿霞
巡演中嘅歌曲《月巴女且》為紀念佢嘅契媽出名藝人沈殿霞而作，喺每場巡迴演出中都有表演；由多位舞蹈演員扮演沈殿霞生前嘅開心果形象，張學友重係親身表演一字馬從而向沈殿霞曾經喺《歡樂今宵》入面嘅經典表演致敬。

紀念鄧光榮
2011年4月15號，演唱會巡演至香港紅磡體育館時；佢有唱出名曲《愛是永恆》紀念當時啱啱過世嘅電影人鄧光榮；佢係鄧光榮生前最鍾意嘅歌。

紀念張國榮
2012年4月1號，當巡演至合肥站時，咁啱張學友嘅好友張國榮9週年忌日，佢喺表演入面唱《風繼續吹》去懷念：「每當這一天，我會特別懷念一位朋友，今天特別在表演之前自己心血來潮，然後就想起今天我應該唱一首歌，去懷念一下他，亦送給所有愛他的人——風繼續吹」，張學友用廣東話講出「風繼續吹」，藉住送畀喺天堂入面嘅張國榮。
張子見

張子見，台灣時代力量政治人物，環保運動人士，國立成功大學環境工程博士畢業。
佢而家擔任時代力量雲林縣黨部主委，同時喺環球科技大學觀光與生態旅遊系擔任助理教授。
張學友Private Corner迷你音樂會

張學友Private Corner迷你音樂會（張學友私人角落迷你音樂會）係一場由香港歌手張學友喺2010年4月30號喺香港理工大學賽馬會綜藝館舉行嘅演唱會。演唱會全部歌曲都以JAZZ曲風表演，容納5000名觀眾嘅理大賽馬會綜藝館全場爆滿。演唱會嘅CD同DVD喺2010年7月23號開賣。

介紹
張學友喺2010年1月29號出佢個人嘅第一張爵士樂大碟《Private Corner》後即以積極嘅姿態籌辦咗呢次音樂會，爲咗演出效果，地點揀咗喺剩係容納5000名觀眾嘅理大賽馬綜藝館舉行，同將樂團採用咗接近於大樂隊嘅爵士樂編制。
演唱會喺2010年4月30號夜晚8點30分至夜晚9點55分喺香港理工大學賽馬會綜藝館舉行，音樂會表演者囊括多位出名演奏家，包括導演同歌手張學友，馬來西亞出名鼓手：Lewis Pragassm，低音提琴：Sylvain Gagnon，馬來西亞結他手Sham Kamikaze，第一鍵盤手同音樂總監杜自持，第二鍵盤手劉熙信，打擊樂係嚟自多米尼加嘅Chris Polanco（陳傑），小號手paul Pinichi，中音色士風Miquel Inot，高音色士風charles huntley，長號Ben Pelletier等，和音歌手就係劉祖德、Lydia Chew同Paul Wah。
演唱會吸引咗一班名人到場睇，包括香港財政司司長曾俊華，商業電臺主席何驥，張學友嘅前經理人陳自強，契爺胡楓，出名填詞人陳少琪，張徹嘅遺孀梁麗嫦同歌手孫耀威、鄧麗欣、鐘舒漫、王梓軒等。
張學友都有表示希望有機會今後喺紅磡體育館舉行純粹嘅爵士樂風格嘅演唱會。
新喻

新喻（粵拼：san1 jyu6）喺中國江西，家下係地級市，官方叫新余市。

名
家下新喻嘅官方名係叫「新余」，其實佢原名叫「新喻」，喺1957年時因為話「喻」字「生僻難認」，於是改成「新余」，係配合簡化字運動嘅產物，所以喺原體字入面重係用返原名。詳見因推行簡化字而改咗名嘅中國地名一覽。
新喻高新技術產業開發區

新喻高新技術產業開發區係中國江西新喻一個開發區，總面積266平方公里，人口12萬。
新四人幫

新四人幫，係指媒體將四個中國共產黨醜聞黨員：周永康、薄熙來、徐才厚、令計劃連成一派作稱。
四名都係前中華人民共和國黨國領導人，在位時長期組建政治集團，目的宣稱用政變方式，推翻2007年中共十七大訂下習近平、李克強接班大計，或經由人事安排令習近平落台，以取代習派政治實權。
後來四人都因為貪腐而落馬同被調查。其中徐才厚喺調查期間病死，另外三人被判監。
拿破崙征俄

拿破崙征俄，又叫俄法戰爭，係指拿破崙戰爭入面，1812年由拿破崙帶領法蘭西第一帝國軍隊入侵俄羅斯帝國，雖然法軍成功佔領首都莫斯科，但因為法軍死傷慘重同埋唔夠補給，最終畀俄軍反敗為勝。
拿破崙戰爭

拿破崙戰爭係指法國19世紀頭拿破崙發動嘅戰爭，由1803年5月18號法國向英國宣戰開始，歐洲多國都有份參戰，最後法國陣營打輸咗畀反法陣營，1815年11月20號簽《巴黎和約》結束。
拿祖

拿祖（Nacho Martínez，1990年4月11號—）係西班牙足球員，坎塔布里亞人，司職前鋒，效力過香港超級聯賽球會夢想FC。
拿祖費南迪斯

拿祖費南迪斯（西班牙文：Nacho Fernández， 1990年1月18號—）係一個嚟自西班牙嘅男足球員，踢後衛，而家效力緊西甲球隊皇家馬德里。
拳交

拳交（英文：Fisting）係指成隻手（或者兩隻手)塞入人嘅陰道或者直腸嘅性行爲。插咗隻手入去之後，手指可以握成拳頭或者保持伸直。拳交可以係自慰嘅行爲，但係通常都係插隻手入去伴侶嗰到。
拱廊

拱廊係指由一連串拱構成嘅走廊，好多時都響室外，西洋、亞剌伯建築都有機會見到。
拱頂

拱頂（vault）係指由多個彼此之間平衡嘅拱組成嘅天花板。
拱點

拱點（apsis）係指一粒行星嘅軌道當中離佢距離重力中心最遠同最近嘅位。
喺講地球圍太陽公轉嗰陣，遠日點（Aphelion）係指地球軌道當中最遠太陽嗰點，而近日點（Perihelion）係指地球軌道當中最近太陽嗰點。
拱北口岸

拱北口岸係珠海同澳門其中一個陸路出入境口岸，亦係唯一一個畀人步行出入嘅出入境口岸。
拱北口岸喺珠海香洲區最南面嘅拱北街道迎賓大道南端，接住澳門關閘邊檢大樓，喺1849年設立。家下運作緊嘅拱北口岸聯檢大樓喺1999年6月起好，佔地16萬幾平方米，總投資人民幣4.5億幾。2006年經呢度出入境嘅人超過7,650萬人次。2011年，拱北口岸打破咗羅湖口岸嘅紀錄，成為全球最大出入境口岸，一年出入境人次達9,400萬。
拱墅區

拱墅區係中國浙江杭州一個市轄區，總面積87平方公里，人口60萬。
廖本懷

廖本懷（1929年10月29號—），曾經係香港畫則師，又係香港前政府高官。佢鄉下係臺灣省雲林，好細個就去咗香港讀書。佢老婆係香港舞蹈家毛妹。佢嘅大仔廖宜康亦係一位畫則師，細仔廖宜建係滙豐銀行亞太區聯席行政總裁。
廖漢輝

廖漢輝，香港親中派人士，達成電業貿易有限公司行政總裁。
廖梓苓

廖梓苓（英文：Liu Tsz Ling，1991年9月10號—）係香港女子壁球員。佢喺香港出世，中學讀賽馬會體藝中學，喺2010年亞洲運動會同2014年亞洲運動會代表香港喺女子團體分別攞到銀牌同銅牌。
廖氏

廖係唐人姓氏，喺《百家姓》裏頭排第342位。
廖熙琳

廖熙琳（粵拼：liu6 hei1 lam4，英文：Hillary Liauw，日文名：Hirari，1992年8月29號—），前藝名廖殷曼（粵拼：liu6 jan1 maan6），係香港電影女演員，香港浸會大學電影學院創意電影製作高級文憑畢業，參與演出過唔少電影。

簡歷
廖熙琳出身印尼華僑家庭，自細喺香港生活，中學讀馬鞍山嘅香港中國婦女會馮堯敬紀念中學，大專讀香港浸會大學電影學院創意電影製作高級文憑。佢17歲已經做過特約演員，之後用「廖殷曼」呢個名正式出道參與影視演出，到約莫2019年開始改叫「熙琳」。
2020年3月武漢肺炎大爆發嗰陣，佢被指喺日本拍完香港開電視《美少女日本民宿》3月11號返香港後，冇自律而又冇自我家居隔離，走去參與電影演員遴選，引起網民聲討同傳媒關注，之後佢澄清話自己有做到自我隔離。
廖潔明

廖潔明(Tony LIU Kit-ming)，香港親中派政治人物，前警務人員(2011年退休)。
佢曾經擔任香港警務督察協會主席16年，期間不時就外間對警員操守同福利等問題接受公眾訪問。另外，佢亦曾經因為唔滿意天主教香港教區主教陳日君批評警隊喺處理世貿示威者嘅言論，向梵蒂岡教宗本篤十六世作出投訴。
佢喺2011年加入由前保安局局長葉劉淑儀所創立嘅新民黨，並且代表該黨參加2011年區議會選舉觀塘翠翔選區競選，但最終輸咗。
2013年5月，佢去咗美國駐港總領事館工作。

個人生活
佢已經結咗婚，佢嘅女兒廖韻怡曾經參加有「畫壇奧運」之稱嘅馬其頓國際青少年及兒童繪畫賽。
另外，佢本身亦鐘意唱歌，唱男低音。
廖湘琨

廖湘琨，香港知識管理學者，亞洲知識管理學院創院院長，曾經出版一啲同知識管理有關嘅書籍，有時亦有發表一啲同香港經濟發展有關嘅評論。

亞洲知識管理學院認受爭議
佢所創立嘅亞洲知識管理學院，喺認可資格上備受質疑。
亞洲知識管理學院不時會頒發「美國林肯大學」同埋「加拿大特許管理學院」嘅院士、博士等名銜，但有線新聞喺2019年報道，呢幾間院校同大學，其實都係野雞大學，未獲美國當局認可。喺2011年，獨立媒體亦有報導提出有關質疑。
張廣軍

張廣軍，香港親中派政治人。
2023年，佢當選為第14屆全國政協香港委員。
張常寧

張常寧（簡化字：张常宁，1995年11月6號—）係中華人民共和國女子排球員，身高1米95，司職主攻位置。江蘇常州出世，江蘇南京長大。
張常寧個名入面「張」除咗係姓，亦代表祖籍張家港；「常」代表亞媽祖籍常州，「寧」代表亞爸戶籍地南京。
張廣揚

張廣揚，香港親中派政治人，香港再出發大聯盟發起人之一。
張庭

張庭（本名張淑琴，1970年6月20號—）係臺灣女演員，彰化縣出世，上海師範大學美術學系碩士。
張庭本來係幼稚園先生，17歲畀星探睇中，接拍一個洗頭水廣告，從此踏入演藝圈。張庭風格活潑搞笑，令佢多咗個「女周星馳」嘅稱號，憑《歡喜遊龍》、《絕色雙嬌》、《壯志雄心》、《鐵齒銅牙紀曉嵐III》等等電視劇打開中國大陸市場。
2014年，張庭出演湖南衛視電視劇《武媚娘傳奇》，飾演第三女主角韋貴妃。
捉黃腳雞

捉黃腳雞係種涉及到性關係嘅敲詐，多數針對一啲有錢或者有社會地位嘅人，做法一般都係安排一段「豔遇」畀目標，之後再用「捉姦」做藉口去勒索錢財。

語源
「捉黃腳雞」嘅詞語起源自農村嘅雞農。「黃腳雞」本嚟意思係指雞公，因為公嘅腳係深黃色。當雞農想捉雞公，就會將穀撒落地，雞乸會專心食穀，但雞公會對雞乸有多啲興趣，想同佢哋交配，雞農就好易搵到雞公，將佢哋捉住。
捍衛愛情

《捍衛愛情》係臺灣組合優客李林出嘅第五張錄音室唱碟。喺1994年7月1號由點將唱片發行。

簡介
呢張唱碟收錄咗10隻歌。
捍衛沙田

捍衛沙田係2015年2月15號喺香港新界沙田市中心所發生嘅社會運動，由Facebook群組「光復香港 捍衞本土」喺網上發起，原因係為咗抗議香港境內水貨客問題、爭取取消港澳個人遊、一簽多行及反對商場租戶傾向自由行，目標同喺2012年9月起發動嘅光復上水站同喺2015年2月8號發動嘅光復屯門嘅原因差唔多。
示威者指控來自中華人民共和國嘅水貨客充斥港鐵東鐵綫沿線，涉嫌從事走私活動，長期霸佔商場通道，同時令物價上脹以及商舖租金上升，原本位於沙田市中心一帶嘅小商戶都被藥房、首飾店及名店等受自由行歡迎嘅商店取代，影響到附近居民生活。大約200至300人響應社交網絡號召，集中到新城市廣場及沙田中心一帶示威，事件最終演變成衝突（喺新城市廣場多次爆發，多間店舖閂閘），差人機動部隊施放胡椒噴劑同使用警棍以驅散示威者。事件造成3人受傷，6人被差人捉。
捐卵

捐卵係一種捐贈行為，女人通過醫療機構將自己嘅卵子送畀其他女人嚟做人工受孕或者係試管嬰兒。若果一下子未揾到合適嘅精子嚟受精，噉捐贈出嚟嘅卵子就會先放入卵子冷凍庫入面冷凍，以後有需要先會攞返出嚟用。
捐山窿公園

捐山窿公園（WE Park）係香港一公園同遊樂場，喺西營盤豐物道，香港島西北岸，維多利亞港海皮，就近西區海底隧道天橋馬路出入，亦近西區副食品批發市場，就喺豐物道停車場側跟，西面同中西區海濱長廊相連。佢沿海東行，可去到中山紀念公園。2019年8月25號開張，現已圍封清拆。
另一官名，字寫做豐物道海濱休憩用地（Fung Mat Road Waterfront Open Space）。皆因佢近豐物道而名。
園中有石屎渠做成兒童遊樂場，畀細蚊捐來捐去，故名捐山窿。舊時公共屋邨兒童遊樂場常見。實質亦參考自二十世紀七十年代石籬邨，有類似遊樂建設。而設計者皆係香港學生同後生設計師。另外亦有貨櫃做屋，用來展覧同遊樂，一共四個
。
另外有草地供遊樂。海邊又有行人路，又兼做緩跑徑。園內可以放狗。

交通
就近豐物道，除咗市區的士，並無公共交通來往。至近由豐物道行到水街，喺干諾道西搵車搭。又或再行遠啲，去到德輔道西。
至近地鐵站係西營盤站，不過要兜大圈，先至去搭得到。
捉魚

職業捉魚嘅人叫做漁夫；業餘捉魚叫做釣魚郎愛好者，通常用魚杆或者八爪鈎。捉魚呢一行產業叫做漁業之中嘅捕魚業。
快速反應事件

快速反應事件（quick time event，簡稱「QTE」）喺電子遊戲嘅一種機制：隻遊戲行行吓，突然要玩家快速噉做某樣簡單嘅工作，而玩家喺呢個 QTE 當中嘅表現會影響遊戲跟住嘅走向。例如係一隻戀愛模擬遊戲，故仔講主角同拍拖對象一齊去睇波，途中個波飛向主角，於是隻遊戲就進入一個 QTE，要玩家有噉快得噉快撳某個掣，如果玩家成功，故仔發展就會變成主角成功接住個波，而如果玩家失敗，故仔就變成主角食波餅。QTE 喺以劇情做主導嘅遊戲，例如戀愛模擬遊戲同互動式小說等，當中好常見。
快速大帆船

快速大帆船（Dromon）係種槳帆船。喺公元5到12世紀嗰陣，快速大帆船係拜占庭海軍入面最重要嘅戰船，之後畀意大利式槳帆船取代。
快速排序

快速排序（quicksort）係一種用嚟將一個數列入面啲數字排好嘅演算法。步驟如下：
喺個數列入面是但揀一個數字，設佢做基準（pivot）。
重新排序數列：將個數字重新排過，令到數值上細過個基準嘅數字冚唪唥都搬去個基準前面，而數值上大過個基準嘅數字就要冚唪唥喺嗮個基準後面；做咗呢個步驟之後，個基準會喺正佢嘅最終位置。
將個數列分做兩橛－「細過個基準嗰柞數字」同埋「大過個基準嗰柞數字」，並且分別噉對嗰兩橛做上述嗰兩個步驟。
呢個演算法俾人好廣泛噉攞嚟將啲數字列嘅次序排好（一個整齊噉排好咗嘅數列可以攞嚟做第啲緊要嘅作業）。
快速消費品

快速消費品（英文：Fast Moving Consumer Goods，即FMCG），又叫「快速消耗品」，即係嗰啲賣得快、價格相對低啲嘅嘢。雖然快速消費品嘅絕對利潤相對低啲，但係因為佢哋銷售量大，所以類似嘅嘢嘅累積利潤可以好高。
快速道路

快速道路，又叫快速公路，快速路，係專畀高速交通工具用、雙向之間有分隔帶或安全島嘅分隔式道路（英文：Dual carriageway）。同高速公路同樣都係畀汽車用，但服務等級較高速公路為低，例如喺交通流量較細嘅路段設有平面路口等一般道路嘅設計。
快達票香港

快達票（Hong Kong Ticketing），全名快達票香港有限公司，係上市公司新創建集團嘅子公司，嚮2000年成立。成員由包括香港演出場地，香港會議展覽中心、香港演藝學院同香港藝術中心。快達票香港服務係一個多途徑訂票售票門票系統，包括互聯網票房、電話訂票、通利琴行咁嘅售票處。
快速應用程式開發

快速應用程式開發（英文：rapid application development，RAD）係軟件開發嘅一種做法，指將想整嗰隻軟件分做若干個獨立嘅部份，然後將嗰幾部份分別交俾各自獨立嘅團隊負責整。呢種做法最啱攞嚟開發一啲各部份能夠各自獨立運作嘅軟件，而且彈性大－因為隻軟件嘅唔同部份係獨立噉嚟整嘅，所以就算其中一個部份搞唔掂，其餘嗰啲部份都冇咁易受到拖累。
朗屏體育館

朗屏體育館，香港室內體育館之一，喺元朗朗屏邨朗屏商場二樓二百零二號，英文叫Long Ping Sports Centre。行政上歸元朗區。設施有籃球場、排球場、冇冷氣嘅羽毛球場、壁球場、乒乓球檯、活動室、健身室。
朗廷酒店集團

朗廷酒店集團，總部位於香港旺角朗豪坊辦公大樓頂層，集團主席係羅嘉瑞。
朗德

朗德（英文：Rhondda）係英國威爾斯一個城鎮，人口6萬。
朗德省

朗德（法文：Landes）係法國新亞奎丹其中一個省，編號40，首府蒙德馬桑。
朗怡居

朗怡居（英文：Villas Premiere）為香港新界元朗區鳳翔路的一個私人高尚住宅屋苑。發展商為新鴻基。入伙日期由07/2000開始。朗怡居共有4座，提供320個單位。朗怡居的實用面積由531呎至705呎。小學校網為74。中學校網為元朗區。物業管理公司是康業服務有限公司 (新鴻基集團成員)作物業管理。
朗怡居距元朗站10-15分鐘步程，居住環境清靜，附近一帶是YOHO Town, Yoho Mid Town。
元朗設有公共巴士、小巴、專線小巴及的士來往各區，為居民提供充足的服務。此外，更有輕鐵連接元朗及屯門，方便舒適。使用西鐵往各區估計只需15分鐘 (荃灣西	11分鐘, 美孚	15分鐘, 尖東	25分鐘,中環	30分鐘 香港國際機場(A36)	40分鐘)
忌廉西蘭花湯

忌廉西蘭花湯係種忌廉湯，材料有忌廉、西蘭花碎同上湯，喺歐美地區係常見嘅罐頭湯。
忌廉露筍湯

忌廉露筍湯係種忌廉湯，材料有忌廉、露筍碎同上湯，可以熱飲或者凍飲。
忍者

忍者係日本古時一種僱傭兵，識得忍術，成身着黑衫，主要進行間諜活動。
忌廉蘑菇湯

忌廉蘑菇湯（英文：Cream of mushroom soup）一種美國起源嘅湯，材料有忌廉、蘑菇碎同上湯。
忌廉蛋糕

忌廉蛋糕（粵拼：gei6 lim1 daan6 gou1），又叫忌廉批（英文：cream pie），係種加咗忌廉嚟整嘅蛋糕。
撒迦利雅

撒迦利雅（？—前752年）係北國以色列國王，前753年到前752年在位，屬聖經列王紀下嘅時期。
撒馬爾罕

撒馬爾罕（Samarqand）係烏茲別克第二大城，撒馬爾罕州首府，住咗約莫50萬人。呢座城做過花剌子模、帖木兒帝國首都。

氣候
撒馬爾罕屬地中海氣候，夏天乾冬天濕。
撒貝寧

撒貝寧（粵拼：saat3 bui3 ning4；簡化字：撒贝宁；1976年3月23號—）係中國中央電視台主持人，廣東湛江人，祖籍湖北武漢。佢有擔任過紀錄片《今日說法》嘅主持人。

傳記
撒貝寧1976年3月喺廣東湛江一個軍人家庭出世，阿爸係武漢戲劇院嘅中國演員撒世貴，阿媽係瀋陽音樂學院嘅鄧雅娟，佢有一個細妹撒貝娜。
四歲嗰陣，佢開始喺舞臺上表演，十一歲嗰陣，佢同個妹喺屋企，舉辦咗個家庭聚會。
佢1998年喺北京大學獲得法學碩士，主修法律。
畢業之後，佢加入中央電視台，主持過《今日說法》、《首席夜話》、《看見》、《開講啦》。佢喺電視上得到2006年金話筒獎同2004年金鷹獎最佳節目主持人。

個人生活
撒貝寧2006年開始同涂經緯有過一段戀情，2009年分手。據報導，撒貝寧同岑闌有過一段龍捲風噉嘅戀情。撒貝寧由2011年9月開始同女演員章子怡有過一段戀情；2013年分手。2015年，撒貝寧被揭同加拿大歌手Lisa Hoffman（佢中文名叫李白）拍拖。佢哋喺2016年3月28號結婚。
撒迦利亞書

《撒迦利亞書》係《舊約聖經》嘅小先知書，天主教譯做《匝加利亞》，唐朝景教譯做《刪河律經》，呢卷書裏面包含咗好多關於耶穌嘅預言，喺後來嘅記錄全部都得到應驗。

簡介
作者：撒迦利亞
日期：公元前475年
地點：耶路撒冷
撒迦利亞書可以分為兩部分：
第1-8章記載先知撒迦利亞嘅預言，時間大概喺公元前520年-518年間。呢啲預言多數係以異象方式表達，內容包括關於耶路撒冷嘅復興、聖殿嘅重建、上帝子民嘅蒙潔淨，同彌賽亞時代嘅來臨。
第9-14章係集較後期嘅信息而成，呢啲信息係關於盼望中嘅彌賽亞同最後嘅審判。和平嘅君王騎驢入城，同好牧人為羊群被殺，呢兩幅畫像預示新約中描畫嘅彌賽亞。
撒種嘅比喻

撒種嘅比喻係耶穌講嘅一個比喻，記載喺《新約聖經》《馬太福音》第13章第3至9、18至23節、《馬可福音》第4章第2至8、13至20節、同埋《路加福音》第8章第4至8、11至15節。

聖經譯文
「
佢用比喻向佢哋講解好多道理。佢話：「有個撒種嘅人出去撒種。撒種嘅時候，有啲落喺路邊，飛鳥就來將佢哋食咗。有啲落喺土淺嘅石地上面，因為泥土唔深，發苗好快，太陽一出，因為冇根就枯乾咗。有啲落喺荊棘裏面，荊棘生起來，就將幼苗偪住咗。又有落喺好嘅泥土度，就結出果實，有一百倍嘅，有六十倍嘅，有三十倍嘅。有耳可聽嘅，就應當聽！」

所以，你哋要明白呢個撒種比喻嘅意思，凡聽天國嘅道理但係唔明白嘅人正如撒喺路邊嘅種，惡者來到，將撒喺佢心裏面嘅道理奪去。嗰啲撒喺石地上面嘅種係指人聽咗道理，即時樂意接受，不過扎根唔深，唔能夠維持好耐，一旦為道理而遭遇困難或迫害，即時放棄。嗰啲撒喺荊棘裏面嘅係指人聽咗道理之後，生活嘅憂慮財富嘅誘惑窒息咗道理生機，唔能夠結出果實，嗰啲撒喺好嘅泥土度嘅種係指人聽咗道理就就明白，結出果實，收成有一百倍嘅、有六十倍嘅、有三十倍嘅。

——《馬太福音》第13章第3至9、18至23節
「
耶穌用比喻教導佢哋好多道理。喺教導之間，對佢哋話：「你哋留心聽！有一個撒種嘅出去撒種，撒種嘅時候，有啲落喺路邊，飛鳥就來將佢哋食咗。有啲落喺淺土嘅石地，因為泥土唔深，發苗好快，太陽一出，幼苗就曬乾，又因為根唔夠深，就枯乾咗。有啲落喺荊棘裏面，荊棘生起來，將幼苗逼住，唔能夠結出果實。有啲落喺好嘅泥土，就長大結實，收成有三十倍嘅，六十倍嘅，一百偣嘅。」耶穌又話：「有耳可聽嘅，就應當聽！」

耶穌又問佢哋：「你哋唔明白呢個比喻咩？噉樣，你哋點樣明白其他比喻呢？撒種嘅人撒嘅係上帝嘅信息，有啲人好似撒落喺路邊嘅，佢哋聽咗信息，撒旦即刻出來，將撒喺佢哋心中嘅信息奪去。另外有啲人好似落喺石地上嘅，佢哋聽見信息即時樂意接受，但係扎根唔深，唔能夠維持好耐，一旦為信息而遭困難或迫害，就即刻跌倒。又有啲人好似撒喺荊棘裏面嘅，佢哋聽咗信息之後，生活嘅憂慮、財富嘅誘惑，同其他各種慾望入來窒息信息嘅生機，唔能夠結出果實。但係有啲人好似撒喺好泥土嘅，佢哋聽見信息，領受咗，又結出果實，收成有收成有三十倍嘅，六十倍嘅，一百倍嘅。」

——《馬可福音》第4章第2至8、13至20節
「
群眾由各城各地來見耶穌。一大群人聚集嘅時候，耶穌對佢哋講比喻話：「有個撒種嘅人出去撒種，撒種嘅時候，有啲落喺路邊，俾人踩，飛鳥又來將佢哋食咗。有啲落喺石地，種子發苗之後就枯乾，因為得唔到水份嘅滋潤。有啲落喺荊棘裏面，荊棘生起來，將幼苗逼住。又有啲落喺好嘅泥土度，發苗，長大結實百倍。」耶穌又話：「有耳可聽嘅，就應當聽！」

呢個比喻嘅意思係噉樣：種子係上帝嘅道理。落喺路邊嘅種子係指人聽咗道理，魔鬼就來，將佢哋心裏面嘅道理奪去，以免佢哋信咗得救。落喺石地嘅種子係指人聽咗道理之後樂意接受，不過冇根，只係暫時相信，當遇到試煉就企唔穩。落喺荊棘裏面嘅種子係指人聽咗道理，不過生活上嘅憂慮、財富同享樂嘅誘惑，窒息咗道理生機，唔能夠結出成熟嘅果實。落喺好泥土嘅種子係指人聽過道理，用純真善良嘅心持守住，耐心等待結出果實。

解釋
喺耶穌所講比喻嘅裏面，只有呢個比喻係耶穌解釋得最詳細嘅，甚至好多比較細微嘅要點亦都加以解釋。呢個比喻有兩種唔同深度嘅重點。上帝嘅道喺人心中所產生幾種唔同嘅結果，道嘅種子只有一種，心田卻有四種。生命嘅種子雖然係一樣，不過人嘅心卻有四種。上帝嘅道所以會喺人心中發生唔同嘅效果，唔係上帝嘅道邊方面有問題，而係人嘅心呢方面有問題。比喻裏面雖然有四種心田，卻都屬於兩大類。一類係聽咗上帝嘅道而唔結出果實；另一類係聽咗道而結出果實。唔結出果實嘅有三種唔同嘅因素，結出果實嘅亦都有三種唔同嘅效果：有一百倍嘅，六十倍嘅，三十倍嘅。種子撒喺地上如果唔能夠結實，就連佢本身嗰粒種子都冇咗。呢啲就係：「而嗰啲冇嘅，連佢所有嘅都要奪去。」嘅嗰種人。
撒網嘅比喻

撒網嘅比喻係耶穌講嘅一個比喻，記載喺《新約聖經》《馬太福音》第13章第47至50節。

聖經譯文
「
天國又好比網撒入海度，捕捉各種魚類，網一滿，漁夫就將佢拉上岸，坐喺岸上，將魚分類，將好嘅揀出嚟放入桶度，唔好嘅就揼咗佢。世代嘅終結亦要噉樣：天使要出嚟，將惡人同義人分別出嚟，揼入火爐度，喺嗰度要喊，咬牙切齒。
」

解釋
撒網嘅比喻同田稗嘅比喻互有關係，都係將好嘅嘢同壞嘅嘢分別出嚟。漁夫喺海裏面捕捉到各種魚類，就坐喺岸上，將好嘅魚同壞嘅魚分別出嚟。耶穌用呢個比喻嚟形容末世要發生嘅事，指出雖然而家嘅世代義人同惡人混埋喺一齊，不過當世代終結嘅時候，就會差派天使將義人同惡人好似好魚同壞魚噉樣分別出嚟。
撒頓

撒頓係羅馬神話入面嘅農業之神。土星同禮拜六個拉丁文名都係嚟自佢。
撕票風雲

《撕票風雲》（英文：Black Ransom）係一部2010年嘅香港電影，由姜國民執導，任達華、苗僑偉、陳法拉主演。
捕光複合物

捕光複合物（light-harvesting complex）係植物嘅一種結構，喺光合作用當中負責吸收太陽光。
捐血

捐血係指捐血嘅人自願捐出自己嘅全血、血漿或血液成分，而唔收取任何報酬（不過都可能有紀念品送畀捐血嘅人）嘅行動。呢啲血液通常儲存喺血庫度，由醫療單位、血站或紅十字會保管，隨時預備畀有需要嘅人喺輸血嘅時候用。

捐血前後要注意嘅事項
捐血之前：
捐血之前一日要有足夠嘅睡眠同良好嘅情緒；
捐血之前一日唔好食高脂肪嘅食物，例如油炸食物、牛奶、豆漿、花生、瓜子、雪糕等；
捐血之前一日唔好食含有高色素嘅食物，例如紅蘿蔔；
唔好食藥；
唔好飲酒。
捐血之後：
撳住針眼最少10分鐘；
針眼24個鐘頭之內唔好濕水；
捐血之後24個鐘頭之內要飲多啲嘢以補充失去嘅水份；
捐血之後24個鐘頭之內唔好做劇烈運動；
捐血之後24個鐘頭之內要保持手臂舒展狀態，唔好拎重嘢。

捐全血
喺香港，凡係年齡喺16至65歲之間，體重超過41公斤，健康正常嘅人，就可以去紅十字會捐血站、流動捐血車或流動捐血隊嘅特定地點捐血。16至17歲嘅青少年第一次捐血要有家長簽名嘅同意書。
16至17歲嘅青少年需要相隔唔少過150日先可以捐血一次，每年最多可以捐三次。
18歲或以上成年女士需要相隔唔少過105日先可以捐血一次，每年最多可以捐四次。
18歲或以上成年男士需要相隔唔少過75日先可以捐血一次，每年最多可以捐五次。

捐成份血
成份血需要相隔唔少過14日先可以捐一次，每年最多可以捐24次。捐成份血基本要求：
年齡18至60歳
體重超過60公斤
手臂血管粗大（兩隻手都係就最好）
曾經重覆捐血之後而冇覺得任何唔舒服
願意定期每月捐贈成份血
捕蠅草

捕蠅草嘅葉，上面有敏感嘅感覺毛。

分布範圍
捕蠅草（粵拼：bou6 jing1 cou2；學名：Dionaea muscipula）係茅膏菜科下面嘅一個屬，亦係捕蠅草屬嘅唯一植物，屬長年生草本植物，原產北美洲。
佢亦係種食肉類植物。喺英文系國家有「維納斯嘅烏蠅陷阱」（英文：Venus Flytrap）稱呼，喺日文系國家有「烏蠅之地獄」（日文：ハエジゴク(Haejigon)）嘅稱呼。

食肉類植物
佢嘅葉腺有好多蜜腺，識分泌出蜜汁嚟吸引昆蟲埋嚟，一旦昆蟲到咗葉面部分，兩葉之間識閂大閘，而且好快，加上刺毛識鎖實到連昆蟲都走唔甩。
捕鯨

捕鯨指人類捕獲鯨魚作為糧食同埋其他用途。目前國際捕鯨委員會限制世界各國捕鯨行為。
捐精

捐精係一種捐贈行為，男人通過醫療機構將自己嘅精子送畀老婆以外嘅女人，捐精過程男女之間冇發生性行為。美國喺1953年建立咗世界上第一個人類冷凍精子庫。
不過嚮華人社會捐精好難，因為有唔少道德問題未解決，例如捐精生出嚟嘅仔女究竟邊個先係佢個亞爸。
捨棄

捨棄、棄、捨、棄置、拋棄係唐字，都係唔要嘅意思。用喺唔同嘢身上，唔同地方，有唔同意同叫法。
咁可以指：
棄妻
棄嬰
捕魚蛛

捕魚蛛(Dolomedes)係盜蛛科嘅一種，又叫做食魚蜘蛛，狡蛛，跑蛛(台灣叫法！)。其實佢哋唔單止捉魚，亦都會捉其他水生小動物嚟食。差唔多所有嘅捕魚蛛都係半水棲動物，目前只知有2個亞種唔係水陸兩棲：
住喺樹嘅D. albineus：分布喺美國西南部；
草原品種D. minor：分布紐西蘭。
捕魚蛛通常唔用蜘蛛絲嚟捉嘢食，反而係攞個網嚟裝住啲蛋。作用就好似育嬰室咁！蜘蛛乸只係花好少時間就整咗做網出嚟，載住啲蛋周圍咁走！通常都可以載24個鐘頭，而北美洲嘅捕食蜘蛛仔，甚至會留喺個網到作個禮拜咁耐先至走添！

亞洲嘅捕魚蛛
目前中國大陸已記錄咗328種捕魚蛛，台灣就有6種捕魚蛛，分別有：
黑背跑蛛-Dolomedes horishanus Kishida；
褐腹跑蛛-Dolomedes mizhoanus Kishida；
溪跑蛛-Dolomedes raptor Boes. et Str.；
赤條跑蛛-Dolomedes saganus Boes. et Str.；
長觸肢跑蛛-Hygroposa higenaga (Kishida)
白條跑蛛-Thalassius phipsoni O.P. Cambridge
而香港暫時仲未有全面嘅捕食蛛研究。

歐洲嘅食魚蛛
歐洲現時只搵到2種捕魚蛛：Dolomedes plantarius同Dolomedes fimbriatus，而前者仲被列入英國瀕危物種名單入面，同全球瀕危物種之一。
捕鳥蛛

捕鳥蛛，學名叫捕鳥蛛科（Tarantula），係蜘蛛目嘅一個分支，總共有超過1,000個品種。
捨不得的感覺

《捨不得的感覺》係香港組合草蜢嘅唱片，亦係一張新曲+精選，喺1992年12月18日推出。
斬樹

2007 年法國一處有人喺度斬樹。
斬樹（英文：logging）係林業嘅一環，指將啲樹斬咗佢，然後加工同運走嘅過程。啲人斬樹目的通常係為咗想整木材，又或者清空一笪地用笪地嚟起嘢。
斬殺電影

斬殺電影（粵拼：zaam2 saat3 din6 jing2，slasher film）係一種電影類型，屬於恐怖片，主要特徵係片入面有一個反派角色揸住利器去殺死一系列嘅人物。
斬波

斬波，又叫出波，英文叫"crossing"，係足球場上傳波一法，即足球員係邊線將隻腳炒波底長傳個高波俾中路嘅隊友（最好落啲外彎篩方便接應）。
用法之一：右翼 B 係邊線推進，見隊友高佬 N 走甩咗mark佢嘅對手，走向有利射門嘅位置，咁 B 就即刻斬個高波去 N 之前少少嗰到，N 就衝前跳起迎頂。
斬波最耍家可以話係英國足球員碧咸，佢嘅急勁傳中球出晒名，啲人尊稱佢呢招，叫「七旋斬」。
斬竹灣

斬竹灣（Tsam Chuk Wan）係香港西貢區一海灣，近滘西洲。
斨錢機

斨錢機，又寫做唱錢機、暢錢機，係種處理錢銀嘅機，入銀紙落去，會出返等值嘅銀仔。
斬殺遊戲

斬殺遊戲（英文：hack and slash，簡稱H&S）涉及玩家手持近身格鬥武器（刀劍等），係噉殺一大柞數量多但個體威力低嘅敵人，畀玩家感受係噉殺敵嘅快感。例子有真·三國無雙系列、惡魔獵人系列（Devil May Cry）、同戰神（God of War）等。
斨錢舖

斨錢舖（coeng1 cin4 pou3）又寫做唱錢舖，係一種畀人斨錢或者兌換外匯嘅舖頭，英文叫Currency Exchange。呢種舖頭由政府發牌畀私人或者民營開嘅。匯率比銀行貴啲，但就有銀行有啲換唔到嘅外匯。
呢種舖頭喺好多國家例如馬來西亞、日本等等都有，但係喺中國大陸就得好少。
斬柴佬

斬柴佬（粵拼：zaam2 caai4 lou2），國文叫樵夫或者伐木者，係種職業，負責去樹林斬木頭。
喺香港裝修行頭，斬柴佬係木工，又叫鬥木佬，負責室內嘅木器工作，例如木衣櫃，木橱櫃等。
斬眼

斬眼係眼皮開合嘅動作，促進眼水分泌，將結膜同角膜之間嘅異物沖走。
本篤四世

本篤四世（Benedictus IV，—903年7月）係羅馬天主教第117任教宗，900年到903年在位。
本篤會

本篤會（Benedictines）係天主教嘅一個修會。
本能

本能（粵拼：bun2 nang4；英文：instinct），又叫先天行為，係指動物一出世就識得做嘅行為，唔使靠以往經驗或者學習。
本街直樹

本街直樹（1968年7月31號—）係日本足球員，司職後衞，效力過市原JEF聯，及山形山神。
本能寺之變

本能寺之變係1582年6月21號喺日本京都本能寺，明智光秀向織田信長發動叛變嘅事件。
1582年，織田信長開始支援羽柴秀吉對中國地方嘅征伐，喺夜宿京都嘅本能寺嗰陣，遇到前往支援羽柴秀吉作戰嘅部將明智光秀突襲，抵抗咗一陣間之後失蹤埋，一般相信死喺寺入面（當時本能寺已被大火燒咗），當年49歲，終佢一生霸業，而大仔織田信忠逃到附近嘅二條御所抵抗明智大軍，最後亦打唔贏，兩父子各個唔同地方放火自殺。
呢件事分裂咗織田家嘅勢力、死咗好多織田政權嘅核心人物，織田信長佢兩個仔織田信雄同織田信孝一來都唔啱，為咗呢件事爭繼承權。羽柴秀吉靠呢件事討伐明智光秀之後開始佢豐臣政權嘅霸業。